ΓΡΑΠΤΗ ΕΡΩΤΗΣΗ P-1827/00

υποβολή: Raimon Obiols i Germ (PSE) προς το Συμβούλιο

(5 Ιουνίου 2000)

Θέμα: Συμφωνία σύνδεσης Αλγερίας-ΕΕ

Μετά από μακρά περίοδο αναμονής, η διαπραγματευτική διαδικασία μεταξύ ΕΕ και Αλγερίας για την επίτευξη συμφωνίας σύνδεσης εισήλθε σε νέα φάση. Άρχισε πράγματι ένας νέος κύκλος επαφών μεταξύ ΕΕ και Αλγερίας, τόσο σε τεχνικό επίπεδο, από πλευράς της Επιτροπής, όσο και σε πολιτικό επίπεδο, από πλευράς του Συμβουλίου. Στις 12 Μαΐου 2000, πραγματοποιήθηκε συνεδρίαση σεπουργικό επίπεδο της κοινοτικής τρόικαςπό την προεδρία του ασκούντος την προεδρία του Συμβουλίου κ. Jaime Gama στη Λισσαβόνα προκειμένου να αναλυθούν οι ευρω-αλγερινές σχέσεις, της οποίας προηγήθηκε συνάντηση σε διπλωματικό επίπεδο.

Οι συζητήσεις αυτές θα πρέπει να επιτρέψουν τη συνέχιση του πολιτικού διαλόγου μεταξύ της ΕΕ και της Αλγερίας και να καταλήξουν σε μία ικανοποιητική και για τα δύο μέρη συμφωνία σύνδεσης, διατηρώντας τη διαπραγματευτική διαδικασία σε καλό ρυθμό.

Έχονταςπόψη τις συζητήσεις των τελευταίων εβδομάδων με τις αλγερινές αρχές:

- Ποιοι είναι οι στόχοι και οι προτεραιότητες του Συμβουλίου στη διαδικασία του πολιτικού διαλόγου και της διαπραγμάτευσης της συμφωνίας σύνδεσης με την Αλγερία;

- Ποιο χρονοδιάγραμμα προβλέπει κατ' αρχήν το Συμβούλιο ως πλέον ρεαλιστικό για την εξέλιξη και την ολοκλήρωση της συμφωνίας σύνδεσης μεταξύ ΕΕ και Αλγερίας;

Απάντηση

(28 Σεπτεμβρίου 2000)

Ήδη από το 1997, το Συμβούλιο συμφώνησε να ενισχύσει τον πολιτικό διάλογο με την Αλγερία, και μάλιστα στο Αλγέρι, σε επίπεδοπουργών με βάση τις ακόλουθες κατευθυντήριες γραμμές: αλληλεγγύη με τον αλγερινό λαό, καταδίκη κάθε τρομοκρατίας καιπερβολικής βίας, πλήρης σεβασμός των θεμελιωδών ελευθεριών, των ανθρώπινων δικαιωμάτων και των δημοκρατικών αρχών, στήριξη των πολιτικών και οικονομικών μεταρρυθμίσεων και διαπραγμάτευση μιας νέας ευρω-μεσογειακής συμφωνίας σύνδεσης. Η πρώτη συνάντηση πραγματοποιήθηκε στις 26 Νοεμβρίου 1997, επί Λουξεμβουργιανής Προεδρίας, ακολούθησαν δε οι συνεδριάσεις στις 19/20 Ιανουαρίου 1998 στο Αλγέρι, στις 21 Οκτωβρίου 1998 στη Βιέννη, στις 3 Νοεμβρίου 1999 στο Αλγέρι και, τελευταία, στις 12 Μαΐου 2000 στη Λισσαβώνα. Η Γαλλική Προεδρία έχει επίσης προβλέψει να οργανώσει παρόμοια συνεδρίαση πολιτικού διαλόγου κατά το δεύτερο εξάμηνο.

Σε όλες τις επαφές του με τις αλγερινές αρχές, το Συμβούλιοπενθυμίζει ότι η καταπολέμηση της τρομοκρατίας δεν μπορεί να χρησιμεύσει ως πρόσχημα για παραβιάσεις των ανθρώπινων δικαιωμάτων και ότι κάθε παρέκκλιση και κάθε κατάχρηση θα πρέπει να καταπολεμούνται. Είναι επίσης πεπεισμένο για την ανάγκη διαλόγου μεταξύ της κυβέρνησης και της αντιπολίτευσης. Κατά την τελευταία συνεδρίαση στις 12 Μαΐου στη Λισσαβώνα, η Προεδρίαπογράμμισε ιδιαίτερα ότι το Συμβούλιοποστηρίζει τις προσπάθειες εθνικής συμφιλίωσης που διεξάγει ο Πρόεδρος κ. Bouteflika και ότι ενθαρρύνει τη διαδικασία οικονομικών και κοινωνικών μεταρρυθμίσεων και την προαγωγή της δημοκρατίας, των ανθρώπινων δικαιωμάτων και των θεμελιωδών ελευθεριών. Εξέφρασε την ανησυχία της ΕΕ όσον αφορά τις εκθέσεις για τις κρατήσεις, τις εξώδικες συλλήψεις, τα βασανιστήρια και την τύχη των αγνοουμένων, για την κυβέρνηση και την αντιπολίτευση.

Το Συμβούλιο εκφράζει την ικανοποίησή του για την πολιτική απόφαση των αλγερινών αρχών να επαναλάβουν τις διαπραγματεύσεις ενόψει μιας συμφωνίας σύνδεσης. Η δεύτερη σύνοδος των διαπραγματεύσεων πραγματοποιήθηκε στις 14 Απριλίου 2000 και έδωσε τη δυνατότητα να γίνει μια γενική επισκόπηση των διαπραγματεύσεων και να σημειωθεί σημαντική πρόοδος όσον αφορά το κεφάλαιο σχετικά με την οικονομική συνεργασία. Στις 11 Ιουλίου θα πραγματοποιηθεί στο Αλγέρι μια άτυπη τεχνική σύνοδος την οποία θα ακολουθήσει μία τυπική σύνοδος στις Βρυξέλλες το φθινόπωρο. Το Συμβούλιο ελπίζει ότι οι διαπραγματεύσεις αυτές θα μπορέσουν να καταλήξουν σύντομα στην οριστικοποίηση της συμφωνίας σύνδεσης με την Αλγερία και να παρακινήσουν και άλλες χώρες, όπως τη Συρία και το Λίβανο, να επιταχύνουν το ρυθμό των διεξαγόμενων διαπραγματεύσεων.